2. sz. melléklet: Tudományos műhelyek weboldalának tartalmi frissítése

**Műhely neve:** Print Media and Graphic Communication Research Group

**Kapcsolat:** Dr. habil. Koltai László egyetemi docens, dékán, intézetigazgató

Cím: 1034 Budapest, Doberdó út 6.

Telefon: +36 1666 5900, +36 1666 5961

Email: koltai.laszlo@uni-obuda.hu

**Rövid leírás:**

A kutatócsoport célja a nyomdaipari technológiákhoz, anyagokhoz, valamint menedzsmentfolyamatokhoz kapcsolódó fejlesztések, vizsgálatok, valamint anyagtudományi és technológiai kutatások elvégzése. A Print Media and Graphic Communication Research Group stratégiai feladata, hogy az Óbudai Egyetem Rejtő Sándor Karán nyomdaipari és grafikus kommunikációs területhez kapcsolódó kutatásokat végezzen. Az országban egyedülálló módon csak az ÓE-en van olyan tudásközpont, ami a hazai nyomdaipar számára kutatási, fejlesztési és oktatási illetékességgel rendelkezik anyag, technológia és menedzsment területeken. Abban is unikálisak vagyunk, hogy ezek a kompetenciák megjelennek az oktatásban BSc és MSc, valamint PhD képzési szinten is. Fő tevékenységi területünk papíralapú nyomathordozók anyagvizsgálatai, innovatív nyomdaipari és kötészeti megoldások fejlesztése. Kulcs kompetenciáink közé KFI projektekben való részvétel és anyagvizsgálatok, műszerfejlesztések, illetve PhD kutatások támogatása tartozik.

K+F tevékenységünk:

* hagyományos és digitális nyomtatási technológiák fejlesztései és vizsgálatai,
* tovább-feldolgozási technológiai megoldások fejlesztése,
* nyomtatott média menedzsment,
* nyomatvizsgálatok,
* nyomtatott média termékek tervezése,
* nyomathordozók anyagvizsgálatai.

Egyéb kiegészítő szolgáltatásaink közé tartoznak pályázatírás, hazai és nemzetközi KFI projektek támogatása alvállalkozóként vagy konzorciumi tagként.

**A szervezet munkatársai:**

A kutatócsoport vezetője: Dr. habil. Koltai László egyetemi docens, dékán, intézetigazgató

A kutatócsoport tagjai:

Dr. habil. Horváth Csaba c. egyetemi tanár

Dr. Borbély Ákos egyetemi docens

Dr. Kormány Eszter adjunktus, programozó matematikus

Prokai Piroska mestertanár, okl. könnyűipari mérnök, menedzser szakmérnök, csomagolástechnológus szakmérnök

Csillagné Kiss Mariann mestertanár, nyomdaipari mérnök, okl. könnyűipari mérnöktanár

**Referencia projektek:**

* Alföldi Nyomda Zrt.: GINOP-2.1.1-15-2016-00837 pályázat: *„Keménytáblás könyvek értéknövelt tulajdonságainak, nagyüzemi gyártási technológiájának és interaktivitásának komplex módon történő kutatás-fejlesztése”*
* MÁV-Start Zrt.: *„Termopapír jegytekercs-vizsgálatok beszerzési folyamatokhoz”*
* Könyvtárellátó Nonprofit Kft.: *„Tankönyvek ‒ gyártást követő ‒ minőségi és tartóssági vizsgálatai saját fejlesztésű eljárással”*